Účastník odovzdá svoj príspevok **najneskôr do 19. júna 2023**, a to v slovenskom, českom alebo anglickom jazyku.

Svoj príspevok, prosím, spracujete priamo v šablóne. Príspevky, ktoré budú vytvorené v inom formáte budú autorom vrátené na prepracovanie. V prípade opätovného nedodržania požiadaviek na formálnu úpravu textu nebudú zaradené do recenzného procesu a následne nebudú v zborníku publikované.

Odovzdané príspevky neprechádzajú korektúrou, venujte preto, prosím, zvýšenú pozornosť aj gramatickej a štylistickej stránke svojho textu.

Príspevky budú podliehať anonymnému recenznému konaniu.

Príspevok v rozsahu (4 – 11 strán podľa šablóny) nahrávajte výlučne cez elektronický systém, vytvorené v programe Word, vo formáte *.docx*.

Pre oba abstrakty (v pôvodnom aj anglickom jazyku) je maximálny rozsah 1200 znakov.

V pôvodnom a anglickom jazyku uveďte maximálne 5 kľúčových slov

**Požiadavky na formálnu úpravu textu:**

V celkom texte používajte:

* Jednoduché riadkovanie
* Text zarovnaný „do bloku“
* Jednotný typ a veľkosť písma pre čiastkové nadpisy a text (Times New Roman – veľkosť 12)
* Poznámky pod čiarou Times New Roman – veľkosť 10
* Čiastkové nadpisy uvádzajte boldom

**Tabuľky, obrázky, grafy**

V prípade, že súčasťou vášho príspevky sú grafické prvky, vložte ich pod súvislý text s vynechaním jedného riadku. Grafický prvok zarovnajte na stred, podeň uveďte jeho názov s číslovaním. Opäť vynechajte jeden riadok a pokračujte v súvislom texte. Údaje do tabuľky vpisujte písmom použitým v rámci celého príspevku – Times New Roman veľkosť 10. Údaje v tabuľke zarovnajte k ľavému okraju.

*Príklad použitia a označenia tabuľky, obdobne postupujte aj v prípade grafov a obrázkov, resp. fotografií.*

|  |  |  |
| --- | --- | --- |
| **Lorem ipsum** | **Lorem ipsum** | **Lorem ipsum**  |
| Dolorit  | 123 |  |
| Sit  | 456 |  |
| Amet  | 789 |  |
| Cosectuter  | 1011 |  |

Tabuľka č. 1

*Názov*

**Citácie**

Na udávanie bibliografických údajov používajte priebežné poznámky pod čiarou (nástroj referencie – vložiť poznámku pod čiarou). Poznámky sú automaticky priebežne číslované.

Pri citovaní, resp. parafrázovaní textov, v rámci možností odkazujte na konkrétnu stranu textu, aby ju bolo možné správne priradiť ako ohlas citovanému autorovi.

**Zoznam použitej literatúry**

Kompletný zoznam literatúry, ktorú ste pri spracovaní príspevku použili, uveďte na konci príspevku, a to v abecednom poradí – podľa priezviska autora. Zoznam literatúry je potrebné číslovať.

**Vzor citačných odkazov:**

**Knižné publikácie**

PRIEZVISKO, Meno: Názov knihy. Mesto : Vydavateľ, rok vydania. Počet strán. ISBN.

ČENTÉŠ, Jozef: Odpočúvanie – procesnoprávne a hmotnoprávne aspekty. Bratislava : C. H. Beck, 2013. 250 s. ISBN 978-80-89603-09-1.

**Príspevky v neperiodických publikáciách (príspevky, kapitoly)**

PRIEZVISKO, Meno: Názov kapitoly, príspevku In: Názov publikácie. Mesto : Vydavateľ, rok vydania, rozpätie strán. ISBN.

ČENTÉŠ, Jozef: Daňové trestné činy. In: Hospodárska kriminalita v Slovenskej republike. Trnava : Trnavská univerzita v Trnave, 2010. ISBN 978-80-8082-422-8. S. 144-154.

**Články v periodickej tlači (časopisecké články)**

PRIEZVISKO, Meno - PRIEZVISKO, Meno: Názov článku. In: Názov časopisu, Ročník, číslo, (rok), rozpätie strán.

ČENTÉŠ, Jozef – KOLCUNOVÁ, Marta: Kybergrooming v slovenskom Trestnom zákone. In: Státní zastupitelství, Roč. 17, č. 1 (2020), s. 18-27.